laion/Wikipedia-Exotic huggingface dataset:
იადიგარ დაუდი

„იადიგარ დაუდი“ — XVI საუკუნის ქართული სამედიცინო ენციკლოპედია (ავტორი დავით XI, დაუთ ხანი). მოიცავს იმდროინდელი მედიცინის თითქმის ყველა საკითხს. წიგნის ზოგად ნაწილში მოკლე ანატომიური-ფიზიოლოგიური მონაცემების შემდეგ დეტალურადაა განხილული ჰიგიენისა და დიეტეტიკის საკითხები და დიაგნოსტიკური საშუალებები. ავტორი დაწვრილებით აღწევს დაავადებათა პროფილაქტიკისა და მკერნალობის წესებს, „ძილისა და სიფხიზლის“, სქესობრივი ჰიგიენის საკითხებს, იხილავს საკვები პროდუქტების და სამკურნალო საშუალებების თვისებებს, მათ კვებითს და სამკურნალო ღირებულებასა თუ მავნებლობას. კერძო ნაწილში გარჩეულია პათოლოგიის და თერაპიის ძირითადი საკითხები, თანმიმდევრულადაა განხილული იმ დროს არსებული მედიცინის თითქმის ყველა დარგი: უპირველეს ყოვლისა ნერვული და ფსიქოლოგიური დაავადებები, შემდეგ თვალის, ყურის, კბილის, სახსრებისა და კანის, შარდ-სასქესო და სხვა შინაგანი ორგანოების დაავადებები, ციებ-ცხელება, მოტეხილობა, სიდამწვრე და ა. შ. „იადიგარ დაუდში“ თითქმის ყველა დაავადება ცალცალკეა დახასიათბული, აღწერილია აგრეთვე კლიმატურ-ბალნეოლოგიური და სხვა ბუნებრივი ფაქტორების სამკურნალო გამოყენება. გამოსცა ვლადიმერ კოტეტიშვილმა (1938). შენგელია მ., ქართული საბჭოთა ენციკლოპედია, ტ. 5, თბ., 1980. — გვ. 37.
ზაზა სიორიძე

ზაზა სიორიძე (დ. 17 ივნისი, 1960, ოზურგეთი) — ქართველი ბიზნესმენი, ეკონომისტი, ფინანსისტი. 1983 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი, 1987 წელს — ასპირანტურა, 1992 წელს კი ზაარბრიუკენის უნივერსიტეტი (გერმანია). 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. ზაზა სიორიძე — საქართველოს ბიოგრაფიული ლექსიკონი ზაზა სიორიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ზაქარია ჩიჩუა

ზაქარია ჩიჩუა (დ. 1875, სოფ. ჭანჭათი, ახლანდ. ლანჩხუთის მუნიციპალიტეტი, — გ. 30 დეკემბერი, 1951, ლევილი, საფრანგეთი, დაკრძალულია იქვე) — ქართველი პოლიტიკური და საზოგადო მოღვაწე, ფარმაცევტი. პროფესიით ფარმაცევტი. იყო სოციალ-დემოკრატიული პარტიის წევრი. რუსეთის 1905 წლის რევოლუციის დროს ხელმძღვანელობდა თბილისის ამქართა და ნოქართა მოძრაობას (პარტიული ფსევდონიმი — „მეხაშე“), შემდეგ რევოლუციურ საქმიანობას ეწეოდა ჭიათურა-ყვირილის რაიონში და კვლავ თბილისში. რეაქციას პეტერბურგში განერიდა და დაამთავრა სამხედრო-სამედიცინო აკადემიის ფარმაცევტული კურსები. შემდეგ ბათუმში მუშაობდა. იქ დააპატიმრეს და ციმბირში გადაასახლეს. 1917 წლის რევოლუციის შემდეგ სამშობლოში დაბრუნდა. საქართველოს დამოუკიდებლობის დროს ხელმძღვანელობდა ნაციონალური სიმდიდრის სააფთიაქო ნაწილს — სააფთიაქო მარაგებს, რომელიც მინდობილი ჰქონდა ქალაქებისა და ერობებისგან (იმ დროს საქართველოში მედიკამენტების შემოტანა შეზღუდული იყო და მარაგებს სასიცოცხლო მნიშვნელობა ჰქონდა). გასაბჭოების შემდეგ ემიგრაციაში იყო. დამკვიდრდა საფრანგეთში, სოფ. ლევილში (პარიზის ახლოს), სადაც შეუდგა ქართული ემიგრანტული არქივების და სოციალ-დემოკრატების პარტიული დოკუმენტაციის მოწესრიგებას და სისტემატიზებას. გარდაიცვალა და დაკრძალულია ლევილში. სვიმონ წერეთელი [ნეკროლოგი] / ძველი მეგობარი // „მებრძოლი საქართველო“. - №1. - 1952. - გვ. 28-29; ზაქარია ჩიჩუა [ნეკროლოგი] / ამხანაგი // „ჩვენი დროშა“. - №11. - 1952. - გვ. 43.
ჩიჩუა

საკუთარი სახელი ჩიჩუა შეიძლება აღნიშნავდეს ერთ-ერთ შემდეგ პიროვნებათაგანს: გიორგი ჩიჩუა — აგრონომი, მრეწველი ზაქარია ჩიჩუა — ფარმაცევტი, პოლიტიკური ემიგრანტი თინათინ ჩიჩუა — არქიტექტორი ლონგინოზ ჩიჩუა — ოფიცერი, I მსოფლიო ომის მონაწილე მაკა ჩიჩუა — მსახიობი, საქართველოს პირველი ლედი პეპუნა ჩიჩუა — ოდიშის სამთავროს პოლიტიკური მოღვაწე
რომანოზ გველესიანი

რომანოზ ნიკოლოზის ძე გველესიანი (დ. 1859, სოფ. შალაური, ახლანდ. თელავის მუნიციპალიტეტი, — გ. 30 ნოემბერი, 1884, დაკრძალულია ავლაბრის წმ. პეტრე-პავლეს სასაფლაოზე) — ქართველი ფერმწერი და გრაფიკოსი. დაიბადა კახეთში, აზნაურის ოჯახში. მისი უფროსი ძმა იყო მომავალი გენერალი ალექსანდრე გველესიანი. დაამთავრა თბილისის გრენადერთა მე-15 პოლკთან არსებული სამხედრო სკოლა 1875 წელს. მუშაობდა კავკასიის მეფისნაცვლის მთავარი სამმართველოს სამშენებლო-საგზაო კომიტეტის ტექნიკურ კანცელარიაში 1881 წლამდე. 1879-1881 წლებში სწავლობდა თბილისის სამხატვრო სასწავლებელში, 1881–1884 წლებში — პეტერბურგის სამხატვრო აკადემიაში. საქართველოში ჩამოსვლის შემდეგ განზრახული ჰქონდა იტალიაში გამგზავრება, მაგრამ ვერ შეძლო ჯანმრთელობის მდგომარეობის გაუარესების გამო (მძიმედ ავად იყო ტუბერკულოზით). გარდაიცვალა 25 წლის ასაკში. მოღვაწეობის ხანმოკლე პერიოდის მანძილზე გველესიანმა შექმნა სახასიათო პორტრეტები („კახელი დოქით, „გ. გაბაშვილის პორტრეტი“, „თანაკურსელის პორტრეტი“, „ქართველი მანდილოსანი“, „კ. მაღალაშვილის პორტრეტი“, „მხატვარ ალ. ბერიძის პორტრეტი“ და სხვ.), ასევე კახეთისა და თბილისის ხედები („ალავერდის ხიდი“, „დახურული ბაზარი“, „მოედანი“ და სხვ.). ყველა ნამუშევარი დაცულია საქართველოს ხელოვნების მუზეუმში. ენციკლოპედია „საქართველო“, ტ. 1, თბ., 1997. — გვ. 607.; თერგდალეულთა ეპოქის უცნობი პეიზაჟისტი (რომანოზ გველესიანის გრაფიკული ჩანახატები) / ნინო ჭინჭარაული // „საქართველოს სიძველენი“. - №15, - 2011; რომანოზ გველესიანი მხატვარი / ნინო ჭინჭარაული // „ძველი ხელოვნება დღეს“ / საქართველოს კულტურული მემკვიდრეობის დაცვის ეროვნული სააგენტო; საქართველოს კულტურისა და ძეგლთა დაცვის სამინისტრო. - თბილისი, 2014. - ISSN 1987-6351. - №5. - გვ.88-101.
Mellow

Mellow — ქართული მუსიკალური ჯგუფი, რომელიც 2011 წელს თბილისში ჩამოყალიბდა. ამჟამინდელი წევრები არიან: ნიკა ჩოხელი, შოთა გამგამიძე, თაზო ჯობავა, გურამ ჩოხელი და ზაზა ჯალაღონია. „Mellow“ 2011 წელს ნიკა ჩოხელის ინიციატივით თბილისში შეიქმნა. ჯგუფი ალტერნატიული როკისა და ინდი-როკის ჟანრში უკრავს. Mellow Facebook-ზე Mellow-ის ოფიციალური არხი YouTube ↑ Mellow - ქართული ინდი-როკ ჯგუფი. 4u.ge (11 ოქტომბერი, 2019). ციტირების თარიღი: 4 სექტემბერი, 2020.
რომან გველესიანი

რომან ალექსანდრეს ძე გველესიანი (დ. 17 აგვისტო, 1888 — გ. 2 აპრილი, 1949, ლონდონი, დაკრძალულია ბრომპტონის სასაფლაოზე) — ქართველი სამხედრო მოღვაწე. რუსეთის, საქართველოს და პოლონეთის არმიების პოლკოვნიკი. დაიბადა რუსეთის არმიის ოფიცრის, ალექსანდრე გველესიანისა და თამარ (ვარვარა) დავითის ასული ჭავჭავაძის ოჯახში. 1909 წლიდან სამხედრო სამსახურში იყო. I მსოფლიო ომის (1914-1918) დროს მსახურობდა ლაიბ-გვარდიის ერევნის მე-13 პოლკის პორუჩიკად, 1916 წლიდან — რჟევის 490-ე ქვეითი პოლკის კაპიტნად. ბრძოლის ველზე თავის გამოჩენისთვის დაჯილდოებული იყო წმ. ანას IV (1915), III (1915) და II (1916), წმ. სტანისლავის III (1915) და II (1916), წმ. ვლადიმერის IV (1916) და III (1917) ხარისხის ორდენებით. 1917 წლის თებერვალში მიიღო პოდპოლკოვნიკის წოდება. 1918 წლიდან იყო საქართველოს ჯარის პოლკოვნიკი. 1921 წელს, საქართველოს საბჭოთა ოკუპაციის შემდეგ, გველესიანი ემიგრაციაში იყო პოლონეთში, სადაც დაამთავრა ბიდგოშჩის უმცროს ოფიცერთა სკოლა (1923), შემდეგ სწავლობდა ვარშავის უმაღლესი სამხედრო სკოლაში. 1926 წლის ოქტომბრიდან კონტრაქტით მსახურობდა პოლონეთის არმიაში. 1927-1929 წლებში რომან გველესიანი იყო პულავის მენაღმეთა მე-2 პოლკის მეთაურის მოადგილე, ხოლო 1930 წლიდან ირიცხებოდა მე-4 ქვეითი დივიზიის შტაბში. 1938 წლის მარტიდან მსახურობდა მე-6 ქვეითი დივიზიის მეთაურის მოადგილედ. II მსოფლიო ომის (1939-1945) დასაწყისში ხელმძღვანელობდა კრაკოვის გამაგრებულ რაიონს. შემდეგ იმყოფებოდა პრჟემისლში, ბრიგადის გენერალ ბოლესლავ იატელნიცის შტაბში; იცავდა დნესტრის ხაზს. პოლონეთის ოკუპაციის შემდეგ ერთხანს წინააღმდეგობის მოძრაობაში იყო, მალე სხვა პოლონელ სამხედროებთან ერთად ევაკუირებული იყო რუმინეთში, საიდანაც ჯერ საფრანგეთში, შემდეგ კი დიდ ბრიტანეთში გადავიდა. აქტიურად თანამშრომლობდა პოლონურ პოლიტიკურ ემიგრაციასთან. გარდაიცვალა და დაკრძალულია ლონდონში. Wojciech Materski. Gruzini oficerowie kontraktowi Wojska Polskiego w kampanii wrześniowej 1939 r. Pro Georgia. Journal of Kartvelological Studies, No 26 — 2016 — s. 262. რომან გველესიანი. ქართველები უცხოეთში. ბიოგრაფიები და მოღვაწეობა (საქართველოს პარლამენტის ეროვნული ბიბლიოთეკა). Гвелисиани Роман Александрович. «Памяти героев Великой войны 1914–1918».
ზაზა სოფრომაძე

ზაზა სოფრომაძე (დ. 28 ოქტომბერი, 1960, ქუთაისი) — ქართველი ექიმი, თანამდებობის პირი, იურისტი. 1984 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, ხოლო 1997 წელს ახალგაზრდობის საერთაშორისო ინსტიტუტი „თბილისის“ საერთაშორისო სამართალმცოდნეობის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. ზაზა სოფრომაძე — საქართველოს ბიოგრაფიული ლექსიკონი ზაზა სოფრომაძე — საქართველოს პარლამენტის ოფიციალური საიტი
ალექსანდრე გველესიანი

ალექსანდრე ნიკოლოზის ძე გველესიანი (დ. 5 სექტემბერი, 1857 — გ. 1920 წლის შემდეგ) — ქართველი სამხედრო მოღვაწე, რუსეთის იმპერიის არმიის გენერალ-მაიორი (1917). სამხედრო სამსახურში იყო 1875 წლიდან. მონაწილეობდა რუსეთ-თურქეთის ომში (1877-1878). დაამთავრა თბილისის იუნკერთა ქვეითი სასწავლებელი, საიდანაც 1878 წელს ჩაირიცხა ერევნის ლაიბ-გრენადერთა მე-13 პოლკში. 1894 წლიდან გველესიანი იყო ზაქათალის ოკრუგის კახის რაიონის უფროსის მოვალეობის შემსრულებელი, 1898 წლიდან — ზაქათალის ოკრუგის უფროსის უმცროსი თანაშემწის მოვალეობის შემსრულებელი, 1902 წლიდან — ზაქათალის ოკრუგის უფროსის უფროსი თანაშემწის მოვალეობის შემსრულებელი. 1905 წელს მიიღო პოდპოლკოვნიკის, 1909 წელს — პოლკოვნიკის წოდება. 1906-1915 წლებში მსახურობდა ანდის ოკრუგის უფროსად. I მსოფლიო ომის დროს, 1915-1917 წლებში, იყო კავკასიის არმიის სამხედრო კომუნიკაციების სამმართველოს საეტაპო-სატრანსპორტო განყოფილების უფროსი. 1917 წელს მიიღო გენერალ-მაიორის წოდება. 1918 წლიდან მუშაობდა საქართველოს რესპუბლიკის სამხედრო სამინისტროში (საეტაპო-სატრანსპორტო განყოფილების უფროსი). დაჯილდოებული იყო წმ. სტანისლავის II (1906), წმ. ანას II (1912), წმ. ვლადიმერის IV (1913) და III (1914) ხარისხის ორდენებით. მიღებული ჰქონდა იმპერატორის მადლობა საომარი მოქმედებების დროს წარჩინებული სამსახურისთვის (1916). ცოლად ჰყავდა თამარ (ვარვარა) დავითის ასული ჭავჭავაძე. მათი შვილები იყვნენ მხატვარი დავით გველესიანი და პოლკოვნიკი რომან გველესიანი. ალექსანდრე გველესიანის უმცროსი ძმა იყო მხატვარი რომანოზ გველესიანი. Гвелесиани Александр Николаевич. «Русская армия в Великой войне».
ედვარდ სურმანიძე

ედვარდ სურმანიძე (დ. 1 ნოემბერი, 1964, ქედა) — ქართველი თანამდებობის პირი, პოლიტიკოსი. 1988 წელს დაამთავრა ბათუმის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (ქედის მაჟორიტარი) საარჩევნო ბლოკი „საქართველოს აღორძინება“. 1999 -2004 წლებში — საქართველოს მე-5 მოწვევის პარლამენტის წევრი (ასპინძის მაჟორიტარი), საარჩევნო ბლოკი „საქართველოს მოქალაქეთა კავშირი“ . 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები “. ედვარდ სურმანიძე — საქართველოს ბიოგრაფიული ლექსიკონი ედვარდ სურმანიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ემელიანე წერეთელი

ემელიანე (ეკო) დიმიტრის ძე წერეთელი (დ. 1882, ჭიათურა, — გ. 31 აგვისტო, 1924, შორაპანი, ახლანდ. ზესტაფონის მუნიციპალიტეტი) — ქართველი სამხედრო პირი, პოლკოვნიკი, 1924 წლის აგვისტოს აჯანყების მონაწილე. წარმომავლობით იყო ქუთაისის გუბერნიის თავადაზნაურთა ოჯახიდან. მსახურობდა რუსეთის იმპერიის არმიაში. I მსოფლიო ომის (1914-1918) დროს დასავლეთის ფრონტზე იბრძოდა პიატიგორსკის 151-ე ქვეითი პოლკის რიგებში. 1915 წლის იანვარში პოდპორუჩიკი წერეთელი დაიჭრა სოფ. ზალესიესთან. დაჯილდოებული იყო წმ. ანას IV და III და წმ. სტანისლავის III ხარისხის ორდენებით (ყველა 1915). ომის ბოლოს ჰქონდა შტაბს-კაპიტნის ჩინი. 1918-1921 წლებში მსახურობდა საქართველოს რესპუბლიკის ჯარში, მიიღო პოლკოვნიკის წოდება. 1921 წელს საქართველოს გასაბჭოების შემდეგ მონაწილეობდა ანტისაოკუპაციო მოძრაობაში, იყო ეროვნულ-დემოკრატიული პარტიის წევრი, 1922 წლიდან საქართველოს დამოუკიდებლობის კომიტეტის „სამხედრო ცენტრის“ რწმუნებული იმერეთში. 1924 წლის 28 აგვისტოს ჭიათურის აჯანყების დროს გიორგი წერეთლის დროებითმა მთავრობამ კონსტანტინე (კოწია) ჩაჩანიძესთან ერთად ჭიათურის სამხედრო კომენდანტად დანიშნა. აჯანყების ჩახშობის დროს ტყვედ ჩავარდა და მოკლეს შორაპნის სადგურის მახლობლად რკინიგზის ვაგონებში პატიმართა მასობრივი დახვრეტის დროს. კაენ, სად არის ძმა შენი?! : ქართველთა ისტორიის სისხლიანი ფურცლები (1921-1930წწ) / ნესტან (ელისაბედ) კირთაძე ; [რედ.: ფარნაოზ ლომაშვილი, ილია ტაბაღუა]. - თბ. : მერანი, 1998. წ. 1; 1924 წლის ანტისაბჭოთა ეროვნული აჯანყება შორაპნის მაზრაში / ლევან ჯიქია // არქივის კვალდაკვალ - ზესტაფონი. სპეციალური საარქივო გამოცემა. - თბ. : შინაგან საქმეთა სამინისტროს არქივი, 2014. - გვ. 17-48. Церетели Емельян Дмитриевич. «Памяти героев Великой войны 1914–1918».
ჩაჩანიძე

საკუთარი სახელი ჩაჩანიძე შეიძლება აღნიშნავდეს ერთ-ერთ შემდეგ პიროვნებათაგანს: გაბრიელი (ჩაჩანიძე) — საეკლესიო მოღვაწე ვახო ჩაჩანიძე — მსახიობი კონსტანტინე ჩაჩანიძე — სამხედრო პირი მიხეილ ჩაჩანიძე — ინჟინერი ნოდარ ჩაჩანიძე — მსახიობი როდამ ჩაჩანიძე — მწერალი
კობა სუჯაშვილი

კობა სუჯაშვილი (დ. 3 აგვისტო, 1941, დაბა ყაზბეგი (ამჟამად სტეფანწმინდა), ამჟამად ყაზბეგის მუნიციპალიტეტი) — ქართველი თანამდებობის პირი, პედაგოგი, ფიზიკოსი. 1965 წელს დაამთავრა თბილისის სახელმწიფო პედაგოგიური ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. კობა სუჯაშვილი — საქართველოს ბიოგრაფიული ლექსიკონი კობა სუჯაშვილი — საქართველოს პარლამენტის ოფიციალური საიტი
იაჰატა

იაჰატა (იაპ. 八幡), ქალაქი იაპონიაში, კუნძულ კიუსიუს ჩრდილოეთ ნაწილში, ფუკუოკის პრეფექტურაში. 347 ათ. მცხოვრები (1970). იაპონიის მნიშვნელოვანი მეტალურგიული ცენტრი. ახალი ქალაქის კიტაკიუსიუს ბირთვი. მეტალურგიული კომბინატი. ცემენტის, ალუმინის, მინა-კერამიკის, ქიმიური მრეწველობის, საშენ მასალათა წარმოება. ქსე, ტ. 5, გვ. 37, თბ., 1980 (იხ. იავატა)
კონსტანტინე ჩაჩანიძე

კონსტანტინე (კოწია) გრიგოლის ძე ჩაჩანიძე (დ. 1880 — გ. უცნობია) — ქართველი სამხედრო პირი, 1924 წლის აგვისტოს აჯანყების მონაწილე. დაამთავრა ქუთაისის სასულიერო სასწავლებელი (1896). იყო ქართველთა შორის წერა-კითხვის გამავრცელებელი საზოგადოების ჭიათურის განყოფილების გამგეობის წევრი. მსახურობდა რუსეთის იმპერიის არმიაში. პირველი მსოფლიო ომის დაწყების შემდეგ ქვეითთა რეზერვიდან მობილიზებული იყო მოქმედ არმიაში. მსახურობდა კავკასიის მე-10 მსროლელი პოლკის პრაპორშჩიკად, შემდეგ პორუჩიკად. საბრძოლო მოქმედებებში თავის გამოჩენისთვის მიიღო წმ. სტანისლავის III ხარისხის ორდენი (1915). 1916 წლიდან იყო შტაბს-კაპიტანი. 1918-1921 წლებში მსახურობდა საქართველოს ჯარში. ჰქონდა პოლკოვნიკის წოდება. 1921 თებერვალში სათავეში ჩაუდგა ჭიათურელ მოხალისეთა რაზმს. 1924 წლის 28 აგვისტოს ჭიათურის აჯანყების ერთ-ერთი სამხედრო ხელმძღვანელი. გიორგი წერეთლის დროებითმა მთავრობამ ეკო წერეთელთან ერთად ჭიათურის სამხედრო კომენდანტად დანიშნა. აჯანყების ჩახშობის შემდეგ ტყვედ ჩავარდა კაკისწყლის ტყეში. მიუსაჯეს 5-წლიანი პატიმრობა მკაცრი იზოლაციით. კაენ, სად არის ძმა შენი?! : ქართველთა ისტორიის სისხლიანი ფურცლები (1921-1930წწ) / ნესტან (ელისაბედ) კირთაძე ; [რედ.: ფარნაოზ ლომაშვილი, ილია ტაბაღუა]. - თბ. : მერანი, 1998. წ. 1; 1924 წლის ანტისაბჭოთა ეროვნული აჯანყება შორაპნის მაზრაში / ლევან ჯიქია // არქივის კვალდაკვალ - ზესტაფონი. სპეციალური საარქივო გამოცემა. - თბ. : შინაგან საქმეთა სამინისტროს არქივი, 2014. - გვ. 17-48. Чачанидзе Константин. «Памяти героев Великой войны 1914–1918». კონსტანტინე ჩაჩანიძე — საქართველოს პირველი რესპუბლიკის (1918-1921) პროსოპოგრაფიული ბაზა (ილიას სახელმწიფო უნივერსიტეტის ლინგვისტურ კვლევათა ინსტიტუტი)
სვიმონ წერეთელი

სვიმონ ზაქარიას ძე წერეთელი (დ. 5 იანვარი, 1870, სოფ. პერევისა, ახლანდ. ჭიათურის მუნიციპალიტეტი, — გ. 27 დეკემბერი, 1951, ლევილი, საფრანგეთი, დაკრძალულია ლევილის ქართულ სასაფლაოზე) — ქართველი სამხედრო მოღვაწე, პოლკოვნიკი. დაამთავრა ქუთაისის სასულიერო სასწავლებელი, შემდეგ სემინარიაში ჩაირიცხა, მაგრამ მოსწავლეების საპროტესტო გამოსვლაში მონაწილეობის გამო გარიცხეს. სწავლა სამხედრო სკოლაში განაგრძო. 1896 წლიდან რუსეთის იმპერიის სამხედრო სამსახურში იყო. მსახურობდა სამეგრელოს გრენადერთა მე-16 პოლკში, შემდეგ ელიზავეტპოლის 156-ე ქვეით პოლკში. კაპიტნის წოდებით მონაწილეობდა I მსოფლიო ომში (1914-1918), განსაკუთრებით გამოიჩინა თავი ერზრუმის აღების დროს. დაჯილდოებული იყო წმ. სტანისლავის II ხარისხის ორდენით (1915). 1918-1921 წლებში მსახურობდა საქართველოს რესპუბლიკის ჯარში პოლკოვნიკის წოდებით. 1919 წლის აპრილში აღკვეთა ჩრდილოეთ კავკასიიდან დარიალის ხეობაში ბოლშევიკების შემოღწევის მცდელობა, შემდეგ იყო შტაბის უფროსი სოჭის ფრონტზე (მცირედ ხნით დატყვევებული იყო დენიკინის ჯარების მიერ). 1921 წელს საქართველოს გასაბჭოების შემდეგ მოღვაწეობდა ოპოზიციურ იატაკქვეშეთში. 1924 წლის აგვისტოს აჯანყების დროს აჯანყებულებმა დანიშნეს სამხედრო ხელმძღვანელად ჭიათურაში. აჯანყების დამარცხების შემდეგ ტყეში გაიხიზნა და მოახერხა საქართველოს დატოვება. ცხოვრობდა საფრანგეთში, პარიზის ახლოს, სოფ. ლევილში. გარდაიცვალა და დაკრძალულია იქვე. სვიმონ წერეთელი [ნეკროლოგი] / ძველი მეგობარი // „მებრძოლი საქართველო“. - №1. - 1952. - გვ. 27-28; 1924 წლის ანტისაბჭოთა ეროვნული აჯანყება შორაპნის მაზრაში / ლევან ჯიქია // არქივის კვალდაკვალ - ზესტაფონი. სპეციალური საარქივო გამოცემა. - თბ. : შინაგან საქმეთა სამინისტროს არქივი, 2014. - გვ. 17-48. Церетели Симон Захарьевич. «Памяти героев Великой войны 1914–1918».
ალექსი ტატუაშვილი

ალექსი ტატუაშვილი (დ. 25 აპრილი, 1948, სოფელი ვარდისუბანი, დმანისის რაიონი) — ქართველი პოლიტიკოსი, ჟურნალისტი. 1983 წელს დაამთავრა თბილისის სახელმწიფო პედაგოგიური ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი (დმანისის მაჟორიტარი). ალექსი ტატუაშვილი — საქართველოს ბიოგრაფიული ლექსიკონი ალექსი ტატუაშვილი — საქართველოს პარლამენტის ოფიციალური საიტი
თამაზ ფარტენაძე

თამაზ ფარტენაძე (დ. 13 თებერვალი, 1940, სოფელი ურეხი, ბათუმის რაიონი - გ. 6 მარტი, 2006) — ქართველი თანამდებობის პირი, ინჟინერი, საქართველოს მე-4 მოწვევის პარლამენტის წევრი. 1967 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. თამაზ ფარტენაძე — საქართველოს ბიოგრაფიული ლექსიკონი თამაზ ფარტენაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ალექსანდრე ფაღავა

ალექსანდრე ფაღავა (დ. 13 სექტემბერი, 1948, ბათუმი — გ. 7 ნოემბერი, 2017) — ქართველი ინჟინერი. დაამთავრა საქართველოს პოლიტექნიკური ინსტიტუტის სამრეწველო და სამოქალაქო მშენებლობის სპეციალობით. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. ალექსანდრე ფაღავა — საქართველოს ბიოგრაფიული ლექსიკონი ალექსანდრე ფაღავა — საქართველოს პარლამენტის ოფიციალური საიტი ↑ გარდაიცვალა ალექსანდრე ფაღავა
ნოდარ ფაღავა

ნოდარ ფაღავა (დ. 21 მარტი, 1945, ბათუმი) — ქართველი თანამდებობის პირი, მუსიკოსი. 1968 წელს დაამთავრა თბილისის სახელმწიფო კონსერვატორია (ფორტეპიანო). 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი “. ნოდარ ფაღავა — საქართველოს ბიოგრაფიული ლექსიკონი ნოდარ ფაღავა — საქართველოს პარლამენტის ოფიციალური საიტი
საღარაძე (მრავალმნიშვნელოვანი)

საკუთარი სახელი საღარაძე შეიძლება აღნიშნავდეს ერთ-ერთ შემდეგ პიროვნებათაგანს: ამბაკო საღარაძე — მფრინავი გიორგი საღარაძე — მსახიობი გურამ საღარაძე — მსახიობი გურამ საღარაძე — სპორტსმენი (თავისუფალი ჭიდაობა) ნათელა საღარაძე — მსახიობი ნიკოლოზ საღარაძე — ფოტოგრაფი
იანქოშვილი

საკუთარი სახელი იანქოშვილი შეიძლება აღნიშნავდეს ერთ-ერთ შემდეგ პიროვნებათაგანს: მათე იანქოშვილი — ინჟინერი, პუბლიცისტი მერი იანქოშვილი — ფილოლოგი, მთარგმნელი ნათელა იანქოშვილი — მხატვარი
ამონიუმის აზიდი

ამონიუმის აზიდი — არაორგანული ნივთიერება, ქიმიური ფორმულით NH4N3. არის უფერო, კრისტალური ნივთიერება და სხვა აზიდების მსგავსად ფეთქებადი. ორგანიზმში მცირე რაოდენობით მოხვედრის შემთხვევაში იწვევს თავის ტკივილს. პირველად მიიღეს 1890 წელს, სხვა აზიდებთან ერთად. ნაერთში აზოტის მასური წილი 93%-ს შეადგენს, რომელიც შედის, როგორც ანიონის, ასევე კატიონის შემადგენლობაში. იგი ტეტრაზენის სტრუქტურული იზომერია. ↑ Carl L. Yaws: The Yaws Handbook of Physical Properties for Hydrocarbons and Chemicals Physical Properties for More Than 54,000 Organic and Inorganic Chemical Compounds, Coverage for C1 to C100 Organics and Ac to Zr Inorganics. Gulf Professional Publishing, 2015, ISBN 978-0-12-801146-1, S. 731 (eingeschränkte Vorschau in der Google-Buchsuche).
ვლადიმერ ქარსელაძე

ვლადიმერ ქარსელაძე (დ. 6 აპრილი, 1947, თბილისი) — ქართველი პოლიტიკოსი. 1970 წელს დაამთავრა საქართველოს სასოფლო-სამეურნეო ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკი „საქართველოს მოქალაქეთა კავშირი“. 1999-2004 წლებში — საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. ვლადიმერ ქარსელაძე — ბიბლიოვიკი ვლადიმერ ქარსელაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გია გაჩეჩილაძე

გიორგი (გია) გაჩეჩილაძე (სასცენო სახელით ცნობილია როგორც უცნობი; დ.13 თებერვალი, 1966, თბილისი) — ქართველი მუსიკოსი, მწერალი, მსახიობი, შოუმენი და აქტივისტი. დაიბადა 1966 წელს თბილისში. 1987 წელს დაამთავრა თბილისის სახელმწიფო თეატრალური ინსტიტუტის სამსახიობო ფაკულტეტი. 1987-1993 წლებში იყო რუსთაველის სახელმწიფო თეატრის მსახიობი. 1998 წელს გამოსცა წიგნი „ბედისწერა“. 2005 წლიდან რადიო „უცნობის“ დამფუძნებელი. ტაია (2014) 1990: „თეთრი ბაირაღები“ (ისიდორეს სიძე) რეჟ. გიგა ლორთქიფანიძე 1993: „ზღვარზე“ რეჟ. დიმიტრი ცინცაძე 2005: „გასეირნება ყარაბაღში“ (აჩიკო ყიფიანი) რეჟ. ლევან თუთბერიძე გია გაჩეჩილაძე — საქართველოს ბიოგრაფიული ლექსიკონი ↑ გიორგი გაჩეჩილაძე - ბიოგრაფიული ლექსიკონი
შალვა ნადირაძე

შალვა ნადირაძე (დ. 10 იანვარი, 1999) — ქართველი ფეხბურთელი. თამაშობს ქუთაისი „სამტრედიას“ რიგებში. თამაშობს მცველის პოზიციაზე. გუნდის განაცხადში 2018 წლიდან ხვდება. პროფილი ეროვნული ლიგის ოფიციალურ საიტზე
ლუკა შენგელია

ლუკა შენგელია (დ. 21 იანვარი, 2002) — ქართველი ფეხბურთელი. თამაშობს ქუთაისი „სამტრედიას“ რიგებში. თამაშობს ნახევარმცველის პოზიციაზე. გუნდის განაცხადში პირველად 2020 წელს მოხვდა. პროფილი ეროვნული ლიგის ოფიციალურ საიტზე
ვინ დიზელი

ვინ დიზელი (ინგლ. Vin Diesel), ნამდვილი სახელი მარკ სინკლერი (ინგლ. Mark Sinclair; დ. 18 ივლისი, 1967) — ამერიკელი მსახიობი, რეჟისორი, სცენარისტი და პროდიუსერი. ერთ-ერთი ყველაზე შემოსავლიანი მსახიობი კინოინდუსტრიაში. ცნობილია ფორსაჟის“ ფრენჩაიზში შესრულებული დომინიკ ტორეტოს როლით. კარიერა 1990-იან წლებში დაიწყო. კინოში პირველად გამოჩნდა ეპიზოდური როლით 1990 წლის ფილმში „გამოღვიძება“. 1995 წელს გადაიღო ნახევრად ავტობიოგრაფიული მოკლემეტრაჟიანი ფილმი „Multi-Facial“, რომლის მთავარი როლის შემსრულებელი, რეჟისორი, პროდიუსერი, სცენარისტი და მუსიკის ავტორი თავად არის. 1998 წელს მონაწილეობდა სტივენ სპილბერგის ფილმში „რიგითი რაიანის გადასარჩენად“. 1999 წელს გაახმოვანა მთავარი პერსონაჟი სამეცნიერო ფანტასტიკურ ანიმაციურ ფილმში „რკინის გიგანტი“. საყოველთაო აღიარება მოუტანა კინოსერიებმა: „ფორსაჟი“, „XXX“ და „რიდიკის ქრონიკები. დიზელი ახმოვანებს პერსონაჟ გრუტს გალაქტიკის მცველების პირველ (2014) და მეორე (2017) ნაწილებში. მოქმედებითი ფილმების გარდა, წარმატებით მონაწილეობდა სხვადასხვა ჟანრის ფილმებში, მათ შორის კომედიაში „მელოტი ძიძა“ (2005). კრიტიკოსების შექება დაიმსახურა ჯეკი დინორციოს როლისთვის ფილმში „მაღიარეთ დამნაშავედ“. 2020 წელს განასახიერა კომიქსების სუპერ გმირის „ბლადშოტის“ როლი ამავე სახელწოდების ფილმში. მან, აგრეთვე მონაწილეობა უნდა მიიღოს ჯეიმზ კამერონის ავატარის“ გაგრძელებაში. 1995 წელს დააარსა კინომწარმოებელი კომპანია One Race Films, რომლის ფილმთა უმეტესობა დიზელის მიერაა პროდიუსირებული. იგი აგრეთვე არის ხმის ჩამწერი სტუდია Racetrack Records-ის დამაარსებელი. მიღებული აქვს რამდენიმე პრესტიჟული ჯილდო, მათ შორის — ორი MTV Movie Award, ერთი Teen Choice Award და ორი People's Choice Awards. შეგიძლიათ იხილოთ მედიაფაილები თემაზე „ვინ დიზელი“ ვიკისაწყობში. ოფიციალური საიტი ვინ დიზელი კინოფილმების ინტერნეტ-მონაცემთა ბაზაში ვინ დიზელი — Rotten Tomatoes ვინ დიზელი საიტზე Curlie ↑ „Famous birthdays for July 18: Vin Diesel, Kristen Bell“. United Press International. 18 ივლისი, 2019. დაარქივებულია ორიგინალიდან — 19 ივლისი, 2019. ციტირების თარიღი: 7 აგვისტო, 2019. ციტატა: „Actor Vin Diesel in 1967 (age 52)“ შეამოწმეთ თარიღის პარამეტრი |accessdate=, |date=, და |archivedate=-ში (დახმარება) ↑ „Diesel breaks silence over Walker“. Press Association via The Press (Christchurch, New Zealand). 3 დეკემბერი, 2013. დაარქივებულია ორიგინალიდან — 6 ოქტომბერი, 2014. ციტირების თარიღი: 21 მარტი, 2015. შეამოწმეთ თარიღის პარამეტრი |accessdate=, |date=, და |archivedate=-ში (დახმარება) ↑ The Iron Giant (1999), https://www.imdb.com/title/tt0129167/fullcredits. წაკითხვის თარიღი: 2018-01-09 ↑ Truitt, Brian (December 21, 2013). „He is Groot: Diesel to star in 'Guardians of the Galaxy'“. USA Today. ↑ Marvel Studios Begins Production on Marvel's 'Guardians of the Galaxy Vol. 2'. Marvel.com (17 თებერვალი, 2016). დაარქივებულია ორიგინალიდან — 17 თებერვალი, 2016. ციტირების თარიღი: 17 თებერვალი, 2016. ↑ Find Me Guilty – Moviehole. დაარქივებულია ორიგინალიდან — ივნისი 12, 2018. ციტირების თარიღი: October 7, 2017. ↑ Vin Diesel will star in James Cameron’s long awaited Avatar sequels en (2019-04-05). ციტირების თარიღი: 2020-04-07.